**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# DRAFT

Ca urmare a solicitării de emitere a acordului de mediu adresată de MIHĂILESCU GABRIEL, cu domiciliul în str. Maior Vasile Băcilă, nr. 60A, Sect. 2, Mun. București, înregistrată la A.P.M. Ilfov cu nr. 15467/15.09.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 17.04.2024, că proiectul „***construire imobil P+1E cu spații depozitare/birouri, spălătorie auto self service, împrejmuire, branșamente/racorduri rețele edilitare și organizare de execuție***” propus în comuna Dobroești, sat Fundeni, Șos. Fundeni, nr. 85, Nr. Cad. 897, C.F. 55676, județul Ilfov,

**nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10, lit. b);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) și 281 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece nu este amplasat în nicio Arie Naturală Protejată din regiunea București-Ilfov sau în proximitatea acesteia.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 3632/04.04.2024 emisă de **A.N. “APELE ROMÂNE”**–A.B. APĂ ARGEȘ-VEDEA-S.G.A. ILFOV-BUCUREȘTI.

**1. Caracteristicile proiectului**

***1.1. Descrierea proiectului:***

Scopul proiectului este construirea unei spălătorii auto, spațiu pentru aspirare, spațiu tehnic, hală depozitare S+P+E, împrejmuire și utilități, pe terenul în S=1612 mp, proprietatea beneficiarului conform contractului de vânzare-cumpărare autentificat sub nr. 1178 din 10.05.2023.

Spălătoria va fi structurată astfel:

- Rampe spălare – 8 buc. (6+2)

- Spațiu tehnic

- 4 posturi aspirare

BILANȚ TERITORIAL

Suprafață totală teren Nr. Cad. 55676 - S = 1612 mp

CORP 1 - Spălătorie 6 rampe + sp. tehnic – regim înălțime parter

Ac =171.96 mp

Ad =171.96 mp

CORP 2 - Spălătorie 2 rampe – PARTER

Ac = 50.51 mp

Ad = 50.51 mp

CORP 3 - Hală depozitare și birouri – S+P+E

Ac =150.85 mp

Ad = 456.48 mp

TOTAL SUPRAFEȚE

Sconstruită totală Sc= 373 mp

Sdesfășurată totală Sd = 678.95 mp

Suprafață spații verzi S = 484 mp

Suprafață alei, trotuare S=755 mp

**Plan de executie, cuprinzand faza de constructie, punerea in functiune, exploatare, refacere si folosire ulterioara**

- lucrările vor incepe cu receptia amplasamentului, trasarea constructiei, executarea sapaturii pentru fundatii, turnarea fundatiei si amplasarea obiectivelor pe fundatii.

**Metode folosite în construcție**

Se vor folosi construcții metalice prefabricate.

Construcția va avea structura de rezistență din elemente metalice. Fundația clădirii se va realiza tip tălpi încrucișate de beton armat. Pereții de închidere vor fi realizați din panouri termoizolante tip sandviș. Acoperișul va fi tip șarpantă metalică. Învelitoarea va fi din panouri termoizolante tip sandwich cutate.

Cele 6 rampe ale spălătoriei sunt acoperite, activitatea de spălare a vehicolelor desfășurandu-se în spațiu delimitat. Rampele vor fi separate între ele cu panouri despărțitoare tip sandwich. Învelitoarea rampelor va fi din panouri termoizolate tip sandwich.

Descrierea lucrărilor aferente organizării de șantier

- se vor folosi pentru organizarea de șantier următoarele: un container metalic (2,5 x 5 metri), grup sanitar ecologic vidanjabil.

Localizarea organizării de şantier:

- lucrările de executie se vor desfasura in cadrul incintei detinuta de beneficiar și nu vor afecta sau bloca în nici un fel domeniul public.

La încetarea activității, terenul va fi adus la starea inițială, operatia fiind rapidă având în vedere construcția ușoară de tip prefabricat.

**Flux tehnologic**

- selectare program de spălare din cele 6 disponibile: degresare jante/insecte, spuma lichida, ceară lichida, clătire cu apă osmozată, stop.

- stropire cu jet de apă sub presiune

- spălare cu spumă

- clătire jet de apă sub presiune.

**Materie primă**

- Detergent mașină – conține substanțe tensioactive, anionice, având o biodegrabilitate de peste 90% după folosire.

Substanțele folosite sunt în conformitate cu normele europene privind protecția mediului.

**Dotări**

Aparate profesionale aferente spălătoriei auto:

- instalații de spălat cu înaltă presiune: 3 buc

- compresor aer;

- distribuitor general;

- rezervor stocare.

**Echipamentul de spălare**

- 6 programe de funcționare, tehnologie Jet-Clean Premium – 3 presiuni de lucru – convertizor

- Degresare jenți/insecte

- Spumă lichidă

- Spumă friscă

- Ceară lichidă

- Clătire ,,***fără pete***’’ cu apă osmozată

- Pauză/Stop (cu timp programabil)

**Asigurarea utilităților**

**Alimentarea cu apă**

- alimentarea cu apă în scop igienico-sanitar și tehnologic (spălătoria auto) va fi asigurata prin branșament la rețeaua publică de alimentare cu apa, conform Aviz amplasament Nr. AIF 33525/08.08.2023 emis APĂ-CANAL ILFOV SA.

**Evacuare ape uzate**

- apele uzate menajere provenite din incinta spațiului de depozitare vor fi evacuate la rețeaua publică de canalizare, conform Avizului menționat

- apele uzate rezultate de la spălătoria auto vor fi trecute printr-un separator de hidrocarburi, apoi vor fi stocate într-un bazin de retenție, de unde vor fi deversate la rețeaua publică de canalizare prin intermediul unui racord

**Evacuare ape pluviale**

- apele pluviale de pe suprafața carosabilă vor fi trecute prin separatorul de hidrocarburi si apoi evacuate la rețeaua publică de canalizare

- apele pluviale provenite de pe acoperisurile spalatoriei si halei vor fi colectate prin sistemul pluviale (jgheabrui, burlane) și apoi deversate în reteaua de canalizare pluvială a comunei.

***1.2. Cumularea cu alte proiecte****:*

Nu este cazul.

***1.3. Utilizarea resurselor naturale****:*

Materialele folosite pentru construcția obiectivului sunt din metal.

***1.4. Productia de deseuri****:*

În faza de execuție lucrări se generează următoarele deșeuri:

* Deşeuri municipale amestecate – Cod 20 03 01 - Colectare în containere tip pubele, eliminarea la rampa de deșeuri prin intermediul firmelor specializate pe bază de contract
* Hârtie și carton – Cod 20 01 01 – colectate în recipienți și predate către societăți autorizate în vederea valorificării
* Ambalaje hârtie și carton – Cod 15 01 01, ambalaje material plastic – Cod 15 01 02
* Amestecuri metalice - cod 17 04 07 - Colectate temporar în incinta santierului, valorificate integral
* Beton - Cod 17 01 01
* Pământ și pietre - cod 17 05 04

După punerea în funcțiune a obiectivului se vor genera următoarele categorii de deșeuri

Deşeuri municipale amestecate – Cod 20 03 01, colectate în containere amplasate in locuri special amenajate.

Nămoluri de la separatoarele ulei/apă – Cod 13 05 02\*- se verifică periodic si se vidanjează daca este necesar (cel putin o data/an) şi se elimină prin operatori autorizaţi

Deșeurile generate vor fi gestionate cu respectarea prevederilor OUG nr. 92/2021 privind regimul deșeurilor, cu modificările și completările ulterioare.

În conformitate cu prevederile Directivei Cadru 2008/98/CE privind deşeurile, respectiv ale OUG nr. 92/2021, există obligativitatea să se atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere rambleiere care utilizează deşeuri pentru a înlocui alte materiale.

***1.5. Emisii poluante, zgomot si alte surse de disconfort****:*

Având în vedere natura lucrărilor de construcții, se vor utiliza utilaje grele, respectiv autovehicule de mare tonaj pentru transportul materialelor de construcții, a obiectelor din dotare, etc.

De asemenea, traficul vehiculelor grele va genera emisii ale unor poluanţi gazoşi (NOx, CO, SO2, compuşi organici volatili particule în suspensie, PM10 etc.)

Pentru prevenirea prafului pe drumurile în incintă se propune stropirea pe timp de secetă.

Nu vor exista surse semnificative de poluare a aerului.

În perioada de construcție și amenajare a boxelor:

* stropirea permanentă a platformelor, pentru evitarea generării emisiilor de praf în atmosferă datorită lucrărilor de săpătura pentru aleile de circulație;
* utilizarea eficientă a echipamentelor de lucru;
* spălarea roților autovehiculelor de transport la ieșirea din șantier;
* depozitarea materialelor ușoare în locuri special amenajate, astfel încât să nu poată fi luate de vânt;
* stabilirea unor trasee clare de circulație în interiorul incintei;
* beneficiarul va avea în vedere ca în timpul exploatării obiectivului să respecte normele de prevenire și stingere a incendiilor, prin întreținerea periodică a instalațiilor electrice și manipularea cu precauție a substanțelor de curățire.

Sursele de emisie a poluanţilor atmosferici specifice obiectivului studiat sunt surse libere, în general, la sol sau în apropierea solului, deschise (cele care implică manevrarea pământului), mobile, nedirijate şi au loc pe o perioadă limitată de timp (durata programului de lucru – 8 h/zi, 9 luni/an). Caracteristicile surselor şi geometria obiectivului înscriu amplasamentul, în ansamblu, în categoria surselor punctiforme.

Zgomot şi vibraţii:

Prin proiect se propune, pe latura de est a amplasamentului (unde vor fi două rampe de spălare), între aceasta și locuințe, amenajarea de spațiu verde prin plantarea unei perdele de vegetaţie cu tufe compacte pentru diminuarea impactului asupra mediului.

Nivelul de zgomot exterior, atât la faza de execuție a lucrărilor, cât și la funcționarea obiectivului, se va încadra în limitele prevăzute în STAS SR 10.009/2017.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, condiţiile de calitatea aerului în zone protejate conform STAS 12574/1987, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

**2. Localizarea proiectului:**

- utilizarea existentă a terenului: conform Certificatului de Urbanism Nr. 159/26.07.2023 emis de Primăria Comunei Dobroești și reglementărilor PUG în vigoare, terenul se afla in intravilanul comunei Dobroesti, functiunea zonei: M1 – comert, servicii si echipamente publice compatibile cu locuirea.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism Nr. 159/26.07.2023 emis de Primăria Comunei Dobroești, precum și prin Avizele/acordurile emise de toate instituţiile menţionate prin acesta;

- Obiectivul va fi branșat/racordat la rețelele publice de alimentare cu apă/canalizare, existente în zonă, cu respectarea condițiilor impuse prin Avizele tehnice emise de operatorul APĂ-CANAL ILFOV SA

- Spațiile verzi propuse prin proiect vor fi amenajate și întreținute pe toată durata de funcționare a obiectivului;

- Indicatorii de calitate ai apelor uzate evacuate la rețeaua publică de canalizare se vor încadra în prevederile impuse de HG nr. 188/2002 – Anexa 2 - NTPA 002/2002, modificată și completată prin HG nr. 352/2005;

- S evor respecta condițiile impuse prin

- Se vor respecta condițiile impuse prin Notificarea privind asistența de specialitate Nr. 1570/15.12.2023 emisă de D.S.P. Ilfov și prin concluziile Studiului d eevaluare a impactului asupra sănătății populației Nr. 1540/18.11.2023, elaborat de SC Impact Sănătate SRL

- La finalizarea obiectivului se va depune la A.P.M. Ilfov documentația tehnică în vederea obținerii Autorizației de mediu, conform prevederilor Ord. MMDD nr. 1798/2007 pentru aprobarea procedurii de emitere a Autorizației de mediu, cu modificările şi completările ulterioare

- Se vor amplasa panouri de informare referitoare la investiția propusă, conform legislației în vigoare;

- Se vor lua măsuri de protecţie antifonică în zona de lucru;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- Se vor respecta Normele de igienă și recomandările privind mediul de viață al populației aprobate prin Ord. Ministerului Sănătății nr. 119/2014 (distanța între clădiri, însorire, suprafețe încăperi, dotări igienico-sanitare, etc.);

- La ieşirea din şantier se vor curăţa roţile autovehiculelor şi utilajelor pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- După realizarea proiectului, terenul aferent organizării de şantier va fi adus la starea inițială;

- Se va respecta legislația în vigoare cu privire la substanțele care epuizează stratul de ozon

- Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Este obligatorie respectarea normelor privind protecția muncii, disciplina în constructii, prevenirea și stingerea incendiilor

- Constructorul va lua toate masurile ce se impun pentru a inlatura eventualele riscuri in ceea ce priveste protectia si securitatea muncii

- Se vor respecta prevederile Regulamentului General de Urbanism aprobat prin H.G. nr. 525/1996

- Se va respecta legislația de urbanism în vigoare;

- Drumurile de acces, zonele a căror suprafaţă (învelişul vegetal) a fost afectată vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împrăștierii cauzată de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă.

- Pe toată durata execuţiei lucrărilor şi funcţionării obiectivului se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 104/2011 privind protecţia atmosferei;
* Ordinului nr. 756/1997 cu privire la factorul de mediu sol
* Ordinului nr. 119/2014 emis de Ministerul Sănătăţii.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

 - art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

p. DIRECTOR EXECUTIV

Corina Ecaterina NECULA-CIOCHINĂ

p. Șef Serviciu A.A.A.

Ciprian STANCIU

Întocmit,

Consilier superior Aurelian MĂTUȘA